CELEX: 32020D1490
Language: sl
Date: 2020-10-12 00:00:00
Title: Sklep Sveta (EU) 2020/1490 z dne 12. oktobra 2020 o stališču, ki se v imenu Evropske unije zastopa v Odboru SGP, ustanovljenem z vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v zvezi s sprejetjem postopkov reševanja sporov in etičnega kodeksa za razsodnike

16.10.2020   
               
               
                  SL
               
               
                  Uradni list Evropske unije
               
               
                  L 343/12
               
            
         SKLEP SVETA (EU) 2020/1490
         z dne 12. oktobra 2020
         o stališču, ki se v imenu Evropske unije zastopa v Odboru SGP, ustanovljenem z vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v zvezi s sprejetjem postopkov reševanja sporov in etičnega kodeksa za razsodnike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Vmesni Sporazum o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) je bil podpisan v imenu Unije na podlagi Sklepa Sveta 2009/156/ES (2). Sporazum se začasno uporablja od 3. septembra 2016.
                  
               
                     (2)
                  
                  
                     V skladu s členom 59(1) Sporazuma Odbor SGP sprejme poslovnik, ki ureja postopke reševanja sporov.
                  
               
                     (3)
                  
                  
                     Odbor SGP bi moral na svoji naslednji letni seji sprejeti sklep o določitvi postopkov reševanja sporov in etičnega kodeksa za razsodnike, priloženega navedenim postopkom.
                  
               
                     (4)
                  
                  
                     Primerno je, da se v zvezi s sprejetjem sklepa o določitvi postopkov reševanja sporov in etičnega kodeksa za razsodnike določi stališče, ki se v imenu Unije zastopa v Odboru SGP, saj bo navedeni sklep za Unijo zavezujoč.
                  
               
                     (5)
                  
                  
                     Stališče Unije v Odboru SGP bi zato moralo temeljiti na priloženem osnutku sklepa –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Evropske unije zastopa v Odboru SGP, ustanovljenem z vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, temelji na osnutku sklepa Odbora SGP o sprejetju postopkov reševanja sporov in etičnega kodeksa za razsodnike (3).
         
         
            Člen 2
            Ta sklep začne veljati na dan sprejetja.
         
         
            V Luxembourgu, 12. oktobra 2020
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  UL L 59, 3.3.2009, str. 3.
         
            (2)  Sklep Sveta 2009/156/ES z dne 21. novembra 2008 o podpisu in začasni uporabi vmesnega Sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (UL L 59, 3.3.2009, str. 1).
         
            (3)  Glej dokument ST 10612/20 na http://register.consilium.europa.eu.